Diari Oficial de la Generalitat Valenciana


Sumari del DOGV 7989, del 28-02-2017 (2017/1583)

RESOLUCIÓ de 23 de febrer de 2017, de la directora general de Transparència i Participació, per la qual s'ordena la publicació de les declaracions d'activitats, de béns i interessos i de rendes percebudes efectuades davant del Registre d'Activitats i de Béns i Drets Patrimonials d'Alts Càrrecs de l'Administració de la Generalitat i del seu Sector Públic Instrumental.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7989

Data del DOGV
:   28-02-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/1583


Data del document
:   23-02-2017

Organisme emissor
:   Conselleria de Transparència, Responsabilitat Social, Participació i Cooperació

Tipus de document
:   Resolució

Descriptors 

:   * Conselleria de Transparència, Responsabilitat Social, Participació i Cooperació
    * incompatibilitat
    * administració pública
    * legislació
    * quadre administratiu
    * propietat privada

RESOLUCIÓ de 23 de febrer de 2017, de la directora general de Transparència i Participació, per la qual s'ordena la publicació de les declaracions d'activitats, de béns i interessos i de rendes percebudes efectuades davant del Registre d'Activitats i de Béns i Drets Patrimonials d'Alts Càrrecs de l'Administració de la Generalitat i del seu Sector Públic Instrumental. [2017/1583]  
El Decret 56/2016, del Consell, de 6 de maig, pel qual s'aprova el Codi de Bon Govern de la Generalitat, regula en el seu títol III el Registre d'Activitats i de Béns i Drets Patrimonials d'Alts Càrrecs de l'Administració de la Generalitat i del seu Sector Públic Instrumental. El dit títol III va entrar en vigor el 13 de juny de 2016, és a dir, als dos mesos de la publicació del decret, d'acord amb allò que s'ha establit en la seua disposició final segona.  
L'article 45 del Decret 56/2016 estableix que les persones incloses en l'article 2.1 d'aquest hauran d'efectuar davant del mencionat registre declaració d'activitats, de béns i interessos i de rendes percebudes, així com una declaració modificativa quan es produïra alguna variació de les circumstàncies arreplegades en aquestes.  
L'article 48 de l'esmentat decret estableix que anualment es publicarà en el Diari Oficial de la Generalitat Valenciana dins dels dos primers mesos de l'any natural, el contingut de les declaracions presentades pels alts càrrecs, el nomenament o cessament dels quals s'haja produït l'any precedent.  
D'altra banda, la disposició transitòria segona d'aquest determina que les persones obligades a presentar les declaracions d'activitats, de béns i interessos i de rendes percebudes que ja hagen sigut nomenades a l'entrada en vigor del Decret 56/2016 estaran obligades a realitzar una nova declaració per a adequar-se al contingut regulat en el títol III d'aquest decret.  
Per tot l'anterior i de conformitat amb el que estableix l'article 8.2.l del Decret 160/2015, de 18 de setembre, del Consell, pel qual s'aprova el Reglament orgànic i funcional de la Conselleria de Transparència, Responsabilitat Social, Participació i Cooperació, que atorga a la Direcció General de Transparència i Participació la funció d'exercir les competències sobre el Registre d'Activitats i Béns i Drets Patrimonials d'Alts Càrrecs, resolc:  
  
Ordenar la publicació en el Diari Oficial de la Generalitat Valenciana del contingut de les declaracions presentades pels alts càrrecs en el Registre d'Activitats i de Béns i Drets Patrimonials d'Alts Càrrecs de l'Administració de la Generalitat i del seu Sector Públic Instrumental, nomenats o cessats l'any precedent i les d'aquells alts càrrecs ja nomenats a l'entrada en vigor del Decret 56/2016 i obligats a realitzar una nova declaració per a adequar-se al contingut regulat en el títol III d'aquest.  
  
La llista que conté les declaracions mencionades s'adjunta com a annex.  
  
València, 23 de febrer de 2017.- La directora general de Transparència i Participació: Aitana Joana Mas Mas.